# Eiropas Savienības C 158/2017

| | ISSN 1977-0952 |
| --- | --- |
| Eiropas Savienības
  Oficiālais Vēstnesis | C 158 |
| | |
| Izdevums latviešu valodā | Informācija un paziņojumi | 60. gadagājums2017. gada 19. maijs |

ISSN 1977-0952

Eiropas Savienības

Oficiālais Vēstnesis

C 158

Izdevums latviešu valodā

Informācija un paziņojumi

60. gadagājums2017. gada 19. maijs

---

| Paziņojums Nr. | Saturs | Lappuse |
| --- | --- | --- |
| | IV   Paziņojumi |
| | EIROPAS SAVIENĪBAS IESTĀŽU UN STRUKTŪRU SNIEGTI PAZIŅOJUMI |
| | Eiropas ParlamentsPadome |
| 2017/C 158/01 | Padomes un Komisijas paziņojumi attiecībā uz Eiropas Parlamenta un Padomes Regulu (ES) 2017/821, ar ko paredz piegādes ķēdes pienācīgas pārbaudes pienākumus Savienības importētājiem, kuri importē konfliktu skartu un augsta riska teritoriju izcelsmes alvu, tantalu un volframu, to rūdas un zeltu | 1 |

Paziņojums Nr.

Saturs

Lappuse

IV   Paziņojumi

EIROPAS SAVIENĪBAS IESTĀŽU UN STRUKTŪRU SNIEGTI PAZIŅOJUMI

Eiropas ParlamentsPadome

2017/C 158/01

Padomes un Komisijas paziņojumi attiecībā uz Eiropas Parlamenta un Padomes Regulu (ES) 2017/821, ar ko paredz piegādes ķēdes pienācīgas pārbaudes pienākumus Savienības importētājiem, kuri importē konfliktu skartu un augsta riska teritoriju izcelsmes alvu, tantalu un volframu, to rūdas un zeltu

1

---

| LV | |
| --- | --- |

LV

---

IV Paziņojumi

EIROPAS SAVIENĪBAS IESTĀŽU UN STRUKTŪRU SNIEGTI PAZIŅOJUMI

Eiropas Parlaments Padome

| 19.5.2017 | LV | Eiropas Savienības Oficiālais Vēstnesis | C 158/1 |
| --- | --- | --- | --- |

19.5.2017

LV

Eiropas Savienības Oficiālais Vēstnesis

C 158/1

---

Padomes un Komisijas paziņojumi attiecībā uz Eiropas Parlamenta un Padomes Regulu (ES) 2017/821, ar ko paredz piegādes ķēdes pienācīgas pārbaudes pienākumus Savienības importētājiem, kuri importē konfliktu skartu un augsta riska teritoriju izcelsmes alvu, tantalu un volframu, to rūdas un zeltu (1)

(2017/C 158/01)

Padomes paziņojums

Padome izņēmuma kārtā piekrīt deleģēt Komisijai pilnvaras pieņemt deleģētos aktus, lai grozītu I pielikuma robežvērtības, kā izklāstīts 1. panta 4. un 5. punktā, un tādējādi nodrošinātu, ka robežvērtības tiek pieņemtas laikus un tiek sasniegti šīs regulas mērķi. Šāda piekrišana neskar turpmākus leģislatīvos priekšlikumus tirdzniecības jomā, kā arī ārējo attiecību jomu kopumā.

Komisijas paziņojums Nr. 1

Komisija apsvērs, vai izstrādāt papildu likumdošanas priekšlikumus, kas vērsti uz ES uzņēmumiem, kuru piegādes ķēdēs ir produkti ar alvu, tantalu, volframu un zeltu, ja tā secinās, ka ES tirgus kopējie pūliņi attiecībā pret atbildīgu izrakteņu globālo piegādes ķēdi nav pietiekami, lai panāktu atbildīgu piegādes rīcību ražotājvalstīs, vai ja tā konstatēs, ka to lejupējās piegādes ķēdes tirgus dalībnieku sagāde, kuri saskaņā ar ESAO vadlīnijām ir ieviesuši piegādes ķēdes pienācīgu pārbaudi, nav pietiekama.

Komisijas paziņojums Nr. 2

Īstenojot pilnvaras pieņemt deleģētos aktus saskaņā ar 1. panta 5. punktu, Komisija pienācīgi ņem vērā šīs regulas mērķus, īpaši tos, kuri izklāstīti 1., 7., 10. un 17. apsvērumā.

Šādi rīkojoties, Komisija īpaši ņems vērā specifiskos riskus, kas saistīti ar augšupējo zelta piegādes ķēžu darbību konfliktu skartajās un augsta riska teritorijās, un ievēros to Savienības mikrouzņēmumu un mazu uzņēmumu stāvokli, kuri importē zeltu ES.

Komisijas paziņojums Nr. 3

Atbildot uz Eiropas Parlamenta pieprasījumu izstrādāt īpašas vadlīnijas, Komisija vēlas sagatavot darbības rādītājus, kas raksturīgi atbildīgai konfliktu izrakteņu sagādei. Ar šādu vadlīniju palīdzību attiecīgie uzņēmumi, kuros ir vairāk nekā 500 darbinieku un kuriem saskaņā ar Direktīvu 2014/95/ES ir noteikta prasība atklāt nefinanšu informāciju, tiktu aicināti atklāt specifisku informāciju, kas saistīta ar produktiem, kuru sastāvā ir alva, tantals, volframs vai zelts.

---

(1)  OV L 130, 19.5.2017., 1. lpp.

---